***1 қыркүйек – Білім күніне арналған «Менің Отаным – Қазақстан!» атты салтанатты жиынының бағдарламасы.***

**Жоспары:**

1.Сапқа тұрғызу.  
2. Қонақтармен таныстыру.  
3. ҚР Гимнін орындау.  
4. 1 - сынып оқушыларының тақпақтары.  
5. Ата-аналар атынан құттықтау сөз.   
7. 2018-2019 оқу жылына арналған алғашқы қоңырау рәсімі.  
8. Білім күніне арналған сынып сағаттары.

**Өтетін күні:** 01.09.2018 жыл.  
**Уақыты:** 10.00.  
**Сыныптар:**даярлық тобы, 1-9 сыныптар

**Алғашқы қоңырау 1-қыркүйек – Білім күніне арналған салтанатты жиын**

**Мақсаты:**Білім күні үлкен мереке екенін балаларға жеткізе білу, сезіну  білімге деген құштарлығын арттыру, еліміздің білімді, тәрбиелі  азаматын елжандылыққа тәрбиелеу.

**Көрнекілігі:     Қазақстан туы, шарлар, гүлдер, ұлағатты қанатты сөздер**

**Барысы:**

1. **жүргізуші:**

Қайырлы күн, құрметті ұстаздар, қонақтар, ата-аналар,оқушылар. Арайлы жаздың үш  айын мазмұнды да, мәнді өткізіп, сағынышпен алтын ұя  мектебімізге оралып отырған оқушыларды құттықтаймыз.

 Мектеп деген білім күні, жыр күні

Мектеп деген ғылымның ең үлкені

Мектеп деген тәрбиеші адамға

Мектеп деген даналардың мекені

**2-жүргізуші:**

Өмір бойы мектебімді жыр етем,

Бір өзіңде бақыт, білім, берекем.

Шәкірттерің өрістесін, өрлесін,

Құтты болсын «Білім күнің »- мерекең!

Құрметті ұстаздар, қонақтар, ата-аналар, аяулы оқушылар! Бүгінгі сағынышқа, шатыққа толы «Алғашқы қоңырау» мерекелеріңіз құтты болсын!

**1-жүргізуші:**

Биылғы жылы Астана қаласының 20 жылдығымен тұспа –тұс келіп отырған мектебіміздің 30 жылдық мерейтойы құтты болсын!  Астана қаласының мерейтойы үлкен ауқымда аталып өткені бәрімізге мәлім. Ендеше Қазақ елінің алтын діңгегі Астанамыз мәңгі гүлдене берсін деп тілек тілейміз!

30 жыл ішінде сан мәрте жас түлек шығарған мектебіміздің шаңырағы биік болып, ішінен қоңырау үні, оқушылар күлкісі кетпесін, еліміз аман , мектебіміз гүлдене берсін!!!!

**2-жүргізуші:**

Еліміздің тәуелсіздік алып, бейбіт аспан астында өмір сүріп келеміз. Еліміздің қаншама бүлдіршіндері бүгінгі күні мектеп табалдырығын қуанышпен бейбіт аспан астында, аттап жатыр.

Жүздеріңнен көрем шаттық арайын,

Болсын солай әрбір күнің, әр айың

Мерекеңіз құтты болсын ата-ана,

Мерекеңіз құтты болсын ағайын! – деп бүгінгі мереке мектеп    табалдырығын аттайын деп отырған 1-сынып бүлдіршіндеріне    арналады.

**1-жүргізуші**:

Біраз жылын осында өткізген

Ұстаздар – ізгі пәк жандар.

Қуана шәкірт қабылдап,

Білімнің көшін жалғаңдар.

**Алғашқы әріп үйретер, 1 сынып жетекшісі Нұрқанова Шынар Балташқызын шәкірттерімен қарсы алыңыздар!**

(Музыка ырғағымен 1-сынып оқушыларын жетектеп, ұстаздары жиын өтіп жатқан алаңға шығып, ортаға 1 мәрте жүріп өтіп, арнайы дайындалған орынға келіп тұрады.)

**Бүгін біздің мерекемізге құрметті қонақтарымен таныс болыңыздар:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1-жүргізуші:**

Бірінші қыркүйек білім күніне арналған салтанатты жиылысымызды ашық деп жариялаймыз! ҚР әнұраны ойналсын! (әнұран ойналады)

**2-жүргізуші:** Жаңа оқу жылымен сіздерді Ортағаш негізгі мектебінің директоры   Каирбай Бақытбек Хасенұлы құттықтайды**.**

**1-жүргізуші:**

Тек жүректен арналар сөзіміз де,

Жақсылықтан жаралған жүрегіңіз.

Сөз берейік құрметпен өзіңізге,

Шәкірттерге арналсын тілегіңіз.

 қонақтардың құттықтау сөзі

**құрметті қонақтарға сөз беру:**

**1-жүргізуші**:  Бүгінгі мерекемізге құттықтау әнін арнайтын сынып оқушысы: Дариға мен Дильяраның орындауында **«Мектебім»** әнін қабыл алыңыздар

**2-жүргізуші**

2018-2019  оқу жылына арналған мектеп басшысының бұйрығын таныстыру үшін сөз тәрбие ісінің меңгерушісі Кенжесова Нұрслу Қазтайқызына беріледі.

**1-жүргізуші:**

Бүгін қандай шаттық тола күн еді,

Бүкіл әлем ерекше бір түледі.

Балдырған жетектеген ата-ана,

Қуаныштан жарылардай жүрегі,

Білім көзін ашатынын біледі, —  деп балаларын мектепке   алғаш жетектеп келіп отырған ата-аналарға қадамдарыңызға гүл бітсін, армандарыңызға   нұр бітсін демекпіз.

**2-жүргізуші:**

Алғаш келген бүлдіршін,  
Құтты болсын қадамың!  
Төбеңде бейбіт күн күлсін,  
Төмендемесін талабың.  
Нұр шашып көкте күн,  
Өміріңнің көктемін.  
Гүлдендірем деп келдім,  
Сәлем алтын мектебім!- деп алғаш мектеп табалдырығын аттап отырған 1сынып бүлдіршіндеріне сөз кезегін береміз.

1. **Сынып оқушыларының тақпақтары:**

Ән.  **«Қызықты каникул кезінде»** 5-сынып оқушыларының орындауында

**2-жүргізуші:**  Абзал жандар, биік тұлға байсалды,

Құшақ жайып шәкірттерін қарсы алды.

Өздеріңе жүрекжарды сөз айтып,

Құттықтайды 9-сынып баршаңды.

(**Музыка әуенімен 9-сынып оқушылары на сөз береміз)**

**1-жүргізуші:**

 Жақсы шәкірт азамат аталады,   
Халқынан, ата-анадан бата алады.  
Ұрпағына айтсын деп ақ тілегін,

Ортаға шақырайық ата-ананы – деп келесі құттықтау сөз 1 сынып бүлдіршіндерінің ата-аналарына беріледі.

**1-жүргізуші:**

Оқу қайта басталды,  
Мектебіміз қарсы алды.  
Қоңыраудың дауысы  
Күмбірлетті аспанды.  
Қағылмақ міне әуенге бөлеп,  
Қағылмақ алғаш қоңырау.  
Нұр толып жүзің, гүл толып құшақ,  
Шаттыққа толсын омырау.

**2-жүргізуші**:   Алғашқы қоңырау соғу рәсімін

**1 сынып оқушысы: Жеңіс Айарумен**

**9-сынып оқушысы: Серік Ерханды ортаға шақырамыз**

Бар мектептің басталар бүгін жыры.  
Бақ қоңырау шақырып ұғымдыны.  
Жаңа ғасыр алдында ұстаз, шәкірт,  
Құтты болсын бүгінгі білім күні  
Күмбірле қоңырау, күмбірле,  
Шаттанып күлейік, біз бірге.

**Алғашқы қоңырау соғылады**

**1-жүргізуші:**

Ерекше бүгінгі күн,салтанат сән,  
Тербетер әр жүректі бір әсем ән.  
Құлпырып шәкірттер тұр мектеп - ұстаз,  
Сағынып жыл құсындай қайта оралған – мерекелеріңіз құтты болсын!

**2-жүргізуші:**

 Бүлдіршіндер, сендерге артар міндет көп,

Көтеріңдер мектептің атын құрметтеп.

Білімнің көзін аша білсең тереңнен,

Жетелейді армандарға бұл мектеп, — деп бүгінгі «Білім күніне»

арналған  мерекемізді аяқтауға рұқсат етіңіздер.

**1-жүргізуші:**

 Мектеп деген білім күні, жыр күні  
Мектеп деген ғылымның ең үлкені

Мектеп деген тәрбиеші адамға   
Мектеп деген даналардың мекені!

Бүгінгі 1-қыркүйек Білім күнінен арналған «Менің Отаным – Қазақстан!» атты салтанатты жиынымызда жабық деп жариялаймыз!